**ชื่อเรื่อง**

**รู้จักเชื้อ "โนโรไวรัส" คืออะไร อาการที่พบ ต้นตอทำเด็กนักเรียนป่วยฉับพลัน**





**Play**

 ทำความรู้จักเชื้อ "โนโรไวรัส" ซึ่งกำลังระบาดในพื้นที่อำเภอเมือง จ.ชัยภูมิ ส่งผลให้เด็กนักเรียนตั้งแต่ระดับชั้นอนุบาล ประถม รวมถึงมัธยมมีอาการป่วยท้องร่วง อาเจียน นำส่งไปรักษาที่โรงพยาบาลล่าสุดกว่า 315 คน

ทำความรู้จักเชื้อ "โนโรไวรัส" ซึ่งกำลังระบาดในพื้นที่อำเภอเมือง จ.ชัยภูมิ ส่งผลให้เด็กนักเรียนตั้งแต่ระดับชั้นอนุบาล ประถม รวมถึงมัธยมมีอาการป่วยท้องร่วง อาเจียน นำส่งไปรักษาที่โรงพยาบาลล่าสุดกว่า 315 คนด้วยกัน

 โนโรไวรัส (Norovirus) มีชื่อเดิมว่า Norwalk virus เป็นไวรัสที่ทำให้เกิดการอักเสบของระบบทางเดินอาหาร เป็นสาเหตุของการระบาดของการติดเชื้อท้องเสียที่ไม่ใช่เกิดจากเชื้อแบคทีเรีย ไวรัสชนิดนี้ระบาดได้ง่ายและรวดเร็วแม้ร่างกายได้รับเชื้อในปริมาณเพียงเล็กน้อย ที่สำคัญทนต่อความร้อนและน้ำยาฆ่าเชื้อต่างๆได้ดี

 ดังนั้น เมื่อเกิดการปนเปื้อนของเชื้อ "โนโรไวรัส" ในอาหารและน้ำดื่ม จึงทำให้เกิดอาการท้องเสีย อาเจียน และสามารถติดต่อกันได้ง่าย เนื่องจากใช้เวลาเพียงไม่นานในการแพร่กระจายเชื้อไวรัสนี้พบระบาด ได้มากในฤดูหนาว ติดต่อได้ง่ายในสภาพอากาศเย็น และทำให้เกิดโรคทั้งในเด็กและผู้ใหญ่

อาการ

ส่วนใหญ่มักทำให้มีอาการอาเจียน ปวดท้องและท้องเสีย ภายใน 12-48 ชั่วโมงหลังทานอาหารหรือน้ำที่มีการปนเปื้อนเชื้อนี้ หรือแม้แต่การสัมผัสกับสิ่งคัดหลั่งจากผู้ป่วยรายอื่นๆก็สามารถติดได้ และอาการท้องเสียมักจะดีขึ้นภายใน 24-72 ชั่วโมง หลังจากเริ่มมีอาการป่วย อาการที่พบบ่อย ได้แก่ ถ่ายเหลวเป็นน้ำ ปวดท้อง คลื่นไส้ อาเจียน ปวดศีรษะ ไข้ต่ำ ปวดเมื่อยตามร่างกาย อ่อนเพลีย การตรวจและรักษาตรวจวินิจฉัย การติดเชื้อโนโรไวรัสทำได้โดยการเก็บตัวอย่างอุจจาระเพื่อส่งตรวจพิเศษกับห้องปฏิบัติการ หากพบว่าติดเชื้อโนโรไวรัส แพทย์จะทำการดูแลรักษาตามอาการเป็นสำคัญ หากเด็กมีภูมิต้านทานที่ดีอาการจะดีขึ้นและหายได้เองภายใน 2-3 วัน แต่หากเด็กเกิดการขาดน้ำอาจทดแทนด้วยการดื่มน้ำเกลือแร่หรือการให้น้ำเกลือทางหลอดเลือด รับประทานอาหารอ่อน ๆ หรือให้ยาแก้อาเจียนและยาแก้ปวดท้อง แต่ถ้าเด็กภูมิต้านทานต่ำ มีอาการรุนแรงถึงขั้นถ่ายตลอดเวลาต้องนำส่งโรงพยาบาลทันทีและอยู่ภายใต้การดูแลของแพทย์อย่างใกล้ชิด เพราะอาจเกิดการช็อก ความดันต่ำ และเสียชีวิตได้

**ที่มา** กรุงเทพธุรกิจ

**คำถามที่ 1 แบบเลือกตอบ**

 **คำถาม** จากบทความข้างต้น ข้อใด ไม่ใช่ อาการที่เกิดจากการติดเชื้อโนโรไวรัส?

1.โนโรไวรัสมักทำให้ปวดศรีษะ มีไข้ต่ำ

2.โนโรไวรัสมักทำให้มีอาการอาเจียน ปวดท้อง ท้องเสีย

3.โนโรไวรัสมักทำให้มีไข้สูง และปวดเมื่อยตามร่างกาย

4.โนโรไวรัสมักทำให้เกิดอาการปวดท้องและท้องเสีย ภายใน 12-48 ชั่วโมงหลังทานอาหาร

 ที่มีการปนเปื้อนเชื้อนี้

**คำตอบที่ :** 3.โนโรไวรัสมักทำให้มีไข้สูง และปวดเมื่อยตามร่างกาย

กระบวนการอ่าน : การรู้ตำแหน่งข้อสนเทศในการอ่าน

สถานการณ์ : สาธารณะ

แหล่งที่มา : แหล่งข้อมูลเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : แบบเลือกตอบ

ความสอดคล้องตัวชี้วัด : ท 1.1 ม.1/2 จับใจความสำคัญจากเรื่องที่อ่าน

**คำถามที่ 2 แบบเลือกตอบเชิงซ้อน**

จากบทความเรื่องโนโรไวรัสข้อความเหล่านี้เป็นข้อเท็จจริงหรือความคิดเห็น จงเลือกข้อเท็จจริงหรือข้อคิดเห็นในแต่ละข้อความ

|  |  |  |
| --- | --- | --- |
| **ข้อความนี้เป็นข้อเท็จจริงหรือข้อคิดเห็น** | **ข้อเท็จจริง** | **ความคิดเห็น** |
| ในบทความนี้"โนโรไวรัส" ซึ่งกำลังระบาดในพื้นที่อำเภอเมือง จ.ชัยภูมิ |  |  |
| โนโรไวรัส (Norovirus) มีชื่อเดิมว่า Norwalk virus เป็นไวรัสที่ทำให้เกิดการอักเสบของระบบทางเดินอาหาร |  |  |
| โนโรไวรัสมักทำให้มีอาการอาเจียน ปวดท้อง ท้องเสีย |  |  |
| โนโรไวรัสมักทำให้มีอาการอาเจียน ปวดท้องและท้องเสีย ภายใน 12-48 ชั่วโมงหลังทานอาหารหรือน้ำที่มีการปนเปื้อนเชื้อนี้ หรือแม้แต่การสัมผัสกับสิ่งคัดหลั่งจากผู้ป่วยรายอื่นๆก็สามารถติดได้ |  |  |
| การติดเชื้อโนโรไวรัสทำได้โดยการเก็บตัวอย่างอุจจาระเพื่อส่งตรวจพิเศษกับห้องปฏิบัติการ |  |  |

เฉลย/แนวคำตอบ คำตอบที่ : ข้อเท็จจริง , ข้อเท็จจริง , ข้อเท็จจริง , ความคิดเห็น , ความคิดเห็น

กระบวนการอ่าน : การบูรณาการและการตีความ

สถานการณ์ : สาธารณะ

แหล่งที่มา : เนื้อเรื่องเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : แบบเลือกตอบเชิงซ้อน

ความสอดคล้องตัวชี้วัด : ม.1/2 จับใจความสำคัญจากเรื่องที่อ่าน

**คำถามที่ 3 แบบเติมคำตอบแบบปิด**

คำถาม อ่านข้อความด้านล่างและใส่ตัวเลขตามลำดับเหตุการณ์ที่เกิดขึ้นในเรื่องโนโรไวรัส

|  |  |
| --- | --- |
| **ข้อความ** | **ลำดับเหตุการณ์** |
| ส่วนใหญ่มักทำให้มีอาการอาเจียน ปวดท้องและท้องเสีย ภายใน 12-48 ชั่วโมงหลังทานอาหารหรือน้ำที่มีการปนเปื้อนเชื้อนี้ |  |
| อาการที่พบบ่อย ได้แก่ ถ่ายเหลวเป็นน้ำ ปวดท้อง คลื่นไส้ อาเจียน ปวดศีรษะ ไข้ต่ำ ปวดเมื่อยตามร่างกาย อ่อนเพลีย |  |
| อาการท้องเสียมักจะดีขึ้นภายใน 24-72 ชั่วโมง หลังจากเริ่มมีอาการป่วย |  |
| แต่ถ้าเด็กภูมิต้านทานต่ำ มีอาการรุนแรงถึงขั้นถ่ายตลอดเวลาต้องนำส่งโรงพยาบาลทันทีและอยู่ภายใต้การดูแลของแพทย์อย่างใกล้ชิด เพราะอาจ เกิดการช็อก ความดันต่ำ และเสียชีวิตได้ |  |
| หากพบว่าติดเชื้อโนโรไวรัส แพทย์จะทำการดูแลรักษาตามอาการเป็นสำคัญ หากเด็กมีภูมิต้านทานที่ดีอาการจะดีขึ้นและหายได้เองภายใน 2-3 วัน |  |

เฉลย/แนวคำตอบ คำตอบที่ 1,3,2,5,4

กระบวนการอ่าน : การบูรณาการและตีความ

สถานการณ์ : สาธารณะ

แหล่งที่มา : เนื้อเรื่องเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : แบบเติมคำตอบแบบปิด

ความสอดคล้องตัวชี้วัด : ม.1/2 จับใจความสำคัญจากเรื่องที่อ่าน

**คำถามที่ 4 แบบเติมคำตอบแบบเปิด**

คำถาม เพราะเหตุใด โนโรไวรัส (Norovirus)  เป็นไวรัสที่ทำให้เกิดการอักเสบของระบบทางเดินอาหาร เป็นสาเหตุของการระบาดของการติดเชื้อท้องเสียที่ไม่ใช่เกิดจากเชื้อแบคทีเรีย ?

 คำตอบ............................................................................................................................................

เฉลย/แนวคำตอบ คำตอบที่ : โนโรไวรัส (Norovirus)  เป็นไวรัสที่ทำให้เกิดการอักเสบของระบบทางเดินอาหาร เป็นสาเหตุของการระบาดของการติดเชื้อท้องเสียที่ไม่ใช่เกิดจากเชื้อแบคทีเรีย ไวรัสชนิดนี้ระบาดได้ง่ายและรวดเร็วแม้ร่างกายได้รับเชื้อในปริมาณเพียงเล็กน้อย ที่สำคัญทนต่อความร้อนและน้ำยาฆ่าเชื้อต่างๆ ได้ดี

กระบวนการอ่าน : การบูรณาการและตีความ

สถานการณ์ : บริบทการอ่านและการศึกษา

แหล่งที่มา : เนื้อเรื่องเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : แบบเติมคำตอบแบบเปิด

ความสอดคล้องตัวชี้วัด : ม.1/2 จับใจความสำคัญจากเรื่องที่อ่าน

**คำถามที่ 5 แบบเติมคำตอบแบบอิสระ (อย่างน้อย 1 คำถาม)**

คำถามนักเรียนเห็นด้วยหรือไม่ว่า เชื้อ "โนโรไวรัส" กำลังระบาดหนัก

จงอธิบายด้วยคำพูดของตนเอง

คำตอบ....................................................................................................................................................

เฉลย/แนวคำตอบ คำตอบที่ :

 เห็นด้วย เพราะเมื่อเกิดการปนเปื้อนของเชื้อ "โนโรไวรัส" ในอาหารและน้ำดื่ม จึงทำให้เกิดอาการท้องเสีย อาเจียน และสามารถติดต่อกันได้ง่าย เนื่องจากใช้เวลาเพียงไม่นานในการแพร่กระจายเชื้อไวรัสนี้พบระบาด ได้มากในฤดูหนาว ติดต่อได้ง่ายในสภาพอากาศเย็น และทำให้เกิดโรคทั้งในเด็กและผู้ใหญ่

กระบวนการอ่าน : การประเมินและสะท้อนความคิดเห็นต่อบทอ่าน

สถานการณ์ : บริบทการอ่านและการศึกษา

แหล่งที่มา : เนื้อเรื่องเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : เติมคำตอบแบบอิสระ

ความสอดคล้องตัวชี้วัด : ม.1/2 จับใจความสำคัญจากเรื่องที่อ่าน